C 452/52
MT
Il-Ġurnal Uffiċjali tal-Unjoni Ewropea
29.11.2022
3.5.
Regoli speċifiċi dwar it-tqattigħ, it-taħkik, l-ippakkjar, eċċ.
Bħala prodott mhux iffermentat u mingħajr qoxra, id-DOP “Ricotta di Bufala Campana” tista’ tittiekel kollha kemm hi, u hija partikolarment soġġetta - aktarx ħafna iktar minn prodotti oħra friski tal-ħalib - għar-riskju ta’ postkontami­ nazzjoni u taħsir minħabba żieda fil-mikroorganiżmi ambjentali li jistgħu jmissu ma’ wiċċ il-prodott matul l-aħħar proċess ta’ tqattir tal-irkotta.
Bħala prodott frisk, id-DOP “Ricotta di Bufala Campana” hija karatterizzata wkoll minn nuqqas ta’ maturazzjoni, u għaldaqstant għandha tevita kull fenomenu ta’ tkabbir mikrobiku matul il-ħajja kummerċjali tagħha.
Biex jiġi evitat ir-riskju ta’ taħsir, il-prodott għandu jiġi ppakkjat fl-istess impjant iċċertifikat talproduzzjoni.
Id-DOP “Ricotta di Bufala Campana” trid titgeżwer fil-karta, u għandha tiġi ppakkjata f’kontenituri magħluqin tal-plastik tajjeb għall-ikel, jew fi ppakkjar ieħor tajjeb għall-ikel b’siġill bis-sħana jew b’vakwu.
Fil-każ li l-prodott jinbiegħ għall-użu bħala ingredjent f’ikel ipproċessat, huma permessi pakketti sa 40 kg.
3.6.
Regoli speċifiċi dwar it-tikkettar Minbarra l-logo tad-denominazzjoni, is-simbolu grafiku tal-UE, u l-informazzjoni meħtieġa mil-liġi, u skont it-tip ta’ ppakkjar, it-tikketta jrid ikollha, fejn huwa applikabbli, il-kelma “fresca” stampata b’mod ċar u li jinqara faċilment, eżatt taħt id-denominazzjoni DOP “Ricotta di Bufala Campana” b’tipa ta’ daqs ta’ 50 % ta’ dik li tintuża għaddenominazzjoni DOP “Ricotta di Bufala Campana”.
Huwa pprojbit li jiżdied kwalunkwe deskrittur li ma huwiex previst b’mod espress, inklużi l-aġġettivi “fine” [fin], “scelto” [għażla], “extra” [extra], “selezionato” [magħżul], “superiore” [superjuri], “genuino” [ġenwin] jew kwalunkwe aġġettiv ieħor li jfaħħar il-prodott.
Madankollu, huwa permess l-użu ta’ ismijiet tad-ditti, dment li ma jkollhomx għan ta’ tifħir u ma jqarrqux bil-konsumatur.
Jistgħu jintużaw ukoll referenzi oħra veritiera u verifikabbli permessi skont il-leżiġlazzjoni attwali.
Il-kliem “Ricotta di Bufala Campana DOP” irid ikun bit-Taljan.
Il-logo għad-denominazzjoni jrid jinħareġ mill-korp ta’ kontroll, skont l-istruzzjonijiet tal-Ministeru tal-Politika Agrikola, tal-Ikel u tal-Forestrija.
Il-logo tal-prodott huwa ċoff ċirkolari bi tliet ilwien madwar il-forma ta’ ras ta’ bufla.
Dan ta’ hawn fuq huwa mdawwar bil-kliem “RICOTTA DI BUFALA CAMPANA” b’ittri kbar.
4.
Definizzjoni fil-qosor taż-żona ġeografika Iż-żona tal-produzzjoni tad-DOP “Ricotta di Bufala Campana” tinkludi parti mit-territorju amministrattiv tar-Reġjuni tal-Campania, il-Lazio, il-Puglia u l-Molise, kif iddettaljat hawn isfel.
Fil-Campania, din prinċipalment tikkonsisti miżżona madwar ix-xmajjar Garigliano u Volturno u tinsab bejn il-pjanura tax-xmara Sele u ż-żona ta’ Cilento, jiġifieri tul il-kosta u fil-widien.
Fil-Lazio, din hija kkonċentrata bejn il-wied tax-xmara Amaseno u l-pjanura ta’ Pontina filqrib.
Fil-Puglia, din tikkonċerna l-medda ta’ pjanuri u għoljiet tal-provinċja ta’ Foggia, ma’ qiegħ il-promontorju talGargano.
Fil-Molise, l-unika muniċipalità kkonċernata hija Venafro, li reċentement ġiet taħt il-ġestjoni amministrattiva tal-Molise.
Dejjem kienet parti miż-żona rinnmata “Terra di Lavoro”, li tinkludi l-provinċja kollha tallum ta’ Caserta.
Fis-sekli tal-imgħoddi, kienet art tal-kaċċa magħrufa għar-Renju ta’ Napli taħt il-Borboni.
5.
Rabta maż-żona ġeografika Il-kundizzjonijiet orografiċi, tal-ħamrija u tal-klima tat-territorji msemmija fil-punt 4 huma l-fatturi ewlenin li wasslu għat-tixrid tat-trobbija tal-bufli f’dawn iż-żoni.
Il-bufla għandha karatteristiċi morfoloġiċi ideali biex tkampa fiddiffikultajiet ambjentali, kif ukoll biex titrabba f’żoni b’makroklima tipikament Mediterranja.
Il-karatteristiċi pedoloġiċi tal-pjanuri, b’ħamrija ta’ oriġini alluvjali u/jew minn artijiet mistagħdra, kif ukoll il-karatteristiċi pedoloġiċi